**Ministru kabineta noteikumu projekta**

**“Grozījumi Ministru kabineta 2013. gada 18. jūnija noteikumos Nr. 322** **“Dzīvnieku pārvadāšanas noteikumi””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks | | Projekts šo jomu neskar. |
| **I. Tiesību akta projekta izstrādes nepieciešamība** | | |
| 1. | Pamatojums | Dzīvnieku barības aprites likuma 10. panta 8. un 23. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2013. gada 18. jūnija noteikumi Nr. 322 “Dzīvnieku pārvadāšanas noteikumi” (turpmāk – noteikumi Nr. 322), kuros noteikta kārtība, kādā Latvijā notiek dzīvnieku (dzīvu mugurkaulnieku) pārvadāšana un kādā Pārtikas un veterinārais dienests (turpmāk – PVD) izsniedz un reģistrē dzīvnieku pārvadātāja atļauju un atļauju transportlīdzeklim dzīvnieku pārvadāšanai atbilstoši Padomes 2004. gada 22. decembra Regulai (EK) Nr. [1/2005](http://eur-lex.europa.eu/eli/reg/2005/1/oj/?locale=LV) par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās [64/432/EEK](http://eur-lex.europa.eu/eli/dir/1964/432/oj/?locale=LV) un [93/119/EK](http://eur-lex.europa.eu/eli/dir/1993/119/oj/?locale=LV) un Regulā (EK) Nr. [1255/97](http://eur-lex.europa.eu/eli/reg/1997/1255/oj/?locale=LV) (turpmāk – Regula Nr. [1/2005](http://eur-lex.europa.eu/eli/reg/2005/1/oj/?locale=LV)).  PVD ir konstatējis, ka ievērojami ir palielinājies to personu skaits, kuras vēlas saņemt dzīvnieku pārvadātāja atļauju Latvijā suņu un kaķu komercpārvadājumiem.  Liela daļa no šīm personām ir noslēgušas sadarbības līgumus ar Krievijas, Baltkrievijas, Ukrainas un citām trešo valstu personām, kurām pieder transportlīdzeklis un kuras nodarbojas ar suņu un kaķu komercpārvadāšanu. Šīs personas izmanto Latvijā izsniegto dzīvnieku pārvadātāja atļauju suņu un kaķu komercpārvadājumiem ārpus Latvijas.  PVD norāda, ka ir neiespējami kontrolēt minēto personu darbību ārpus Latvijas teritorijas, turklāt PVD nevar uzņemties atbildību par tādām atļaujām, kas izsniegtas trešo valstu personām.  Lai minēto problēmu novērstu, nepieciešams grozīt noteikumus Nr. 322:  1) nosakot, kas ir Latvijas Republikā reģistrēts transportlīdzeklis;  2) papildinot noteikumu 11.3. apakšpunktu un 16. punktu ar normu par to, ka dzīvnieku pārvadātāja atļauju tuviem pārvadājumiem un transportlīdzekļa atļauju tāliem pārvadājumiem var saņemt, uzrādot Latvijas Republikā reģistrētu transportlīdzekli dzīvnieku pārvadāšanai.  Pamatojoties uz minēto, ir sagatavots Ministru kabineta noteikumu projekts “Grozījumi Ministru kabineta 2013. gada 18. jūnija noteikumos Nr. 322 “Dzīvnieku pārvadāšanas noteikumi”” (turpmāk – noteikumu projekts).  Paredzēts, ka noteikumu projekts stāsies spēkā 2021. gada1. jūnijā.  Atbilstoši Regulā Nr. 1/2005 noteiktajam dzīvnieku pārvadātāja atļaujas tuviem pārvadājumiem un transportlīdzekļa atļaujas tāliem pārvadājumiem derīguma termiņš ir pieci gadi. Tāpēc jānosaka, ka atļaujas, kuras PVD ir izsniedzis pirms šā gada 1. jūnija, ir spēkā līdz tajās noteiktā derīguma termiņa beigām. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz dzīvnieku pārvadātājiem un PVD. Pēc PVD reģistra datiem, patlaban ir izsniegtas 10 atļaujas tuviem pārvadājumiem un 32 atļaujas tāliem pārvadājumiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts tautsaimniecību ietekmēs minimāli, jo līdz šim ir iesniegts neliels skaits atļauju suņu un kaķu pārvadāšanai. Noteikumu projekts ietekmēs trešo valstu suņu un kaķu komercpārvadātājus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts tika publicēts Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedrības līdzdalība” no 2021. gada 1. līdz 14. aprīlim. Saite: [**https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2013-?id=1023**](https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2013-?id=1023) |
| 3. | Sabiedrības līdzdalības rezultāti | Komentāri un priekšlikumi par noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz institūciju funkcijām un struktūru. |
| 3. | Cita informācija | Nav. |

Zemkopības ministrs K. Gerhards

Villa 67027196

Liga.Villa@zm.gov.lv